als_Latn dik_Latn sag_Latn
Ambasadori Uollers me këtë rast tha se Maqedonia është shtet multietnik dhe këtë popullata e këtij vendi duhet ta sheh si përparësi dhe jo si ndarje në etnitete dhe religjione, me qëllim të përparimit të këtij vendi të bukur
-Kjo shkollë është një nga 11 projektet multietnike të financuara nga populli amerikan, tha Ulollers.
Ndërkaq, zëvendëskryeministri Musa Xhaferi, duke falenderuar popullin amerikan dhe Komunën e Tetovës për kontributin e tyre për renovimin e këtij objekti, tha se ky inaugurim paraqet kënaqësi të vecantë, apo njëjtë sikurse vëndimi i një gurrthemeli, sepse më këtë dëshmojmë ruajtjen e asaj që na lanë të parët tanë.
-Janë këto evenimente të cilat domosdoshmërishtë sjellin kënaqësi dhe krenari tek të gjithë ne dhe besoj se kjo mund të vërehet. Arsyeja për këtë është domethënëse dhe konkrete. Çdo akt i ndërtimit dhe rindërtimit të tempujve të diturisë, paraqet një ditë të rëndësishme për të gjithë ne, një festë, me të cilën shënojmë edhe një sukses në jetë, sukses i cili është rezultat i një rrugëtimi tonë, pikërisht nëpër këto objekte edukative, në këto fole të diturisë respektivisht në bankat shkollore. Pikërisht për këtë shkak, nuk mund të mos shpreh kënaqësinë, që sot marr pjesë në aktin e inaugurimit të përfundimit të rikonstruimit të shkollës së mesme '8 shtatori' në Tetovë, tha Xhaferi në fjalimin e tij.
Ai me këtë rast tha se në periudhën e kaluar janë ndërmarr një sërë aktivitetesh për të përmirësuar kushtet në këtë objekt arsimor, për ata që vinë pas nesh, për fëmijët tanë, duke mundësuar kështu një vend ku procesi arsimor do të mund të zhvillohet pa asnjë pengesë pa marrë parasysh kushtet klimatike.
-Të nderuar, procesi arsimor dhe edukimi janë më se të domosdoshëm, për shkak se ato janë themeli i çdo individi, por dhe i çdo shoqërie, ato hapin zemrën dhe botëkuptimin e njerëzve, gjeneratave të reja u jep mundësi të veprojnë në mënyrë të drejtë dhe fuqi të ndryshojnë gjërat nga më e mira. Gjatë këtij procesi, çdo individ bën një sendërtim të plotë të personalitetit të tij, nëpërmjet të cilit i zbulojmë vlerat e vërteta njerëzore dhe njofton përsëafërmi vlerat e tjetrit. Për shkak se fitimi i diturisë nuk do të thotë vetëm përvetësim i njohurive të reja, por edhe aftësim për jetë në një shoqëri, pa marrë parasysh të dallimeve që ekzistojnë mes njerëzve në të, tha Xhaferi.
Ai gjatë fjalimit të tij theksoi se rikonstruimi i këtij objekti shkollor do të ishte i pamundur pa ndihmën dhe përkrahjen të cilën e ka dhënë populli amerikan nëpërmjet projekteve të Ambasadës së Shteteve të Bashkuara të Amerikës, të USAID-it dhe komandës evropiane të ushtrisë amerikane.
-Duhet theksuar se kjo nuk është projekti i parë i përkrahur nga populli amerikan, e i cili është në drejtim të krijimit të kushteve më të mira në objektet shkollore tek ne, me të vetmin qëllim që t’u sigurojmë fëmijëve tanë një vend, ku lirshëm do të mund të zbulojnë dhe zhvillojnë potencialet e tyre individuale dhe ku do të zhvillohen në pjesëtarë të zellshëm të kësaj shoqërie. Më duhet të theksoj se edhe Komuna e Tetovës dha kontributin e saj të rëndësishëm në këtë realizimin e këtij projekt, tha zëvendëskryeministri Xhaferi.
Ky bashkëpunim mes pushtetit qendror, atij lokal dhe miqve tanë ndërkombëtarë, shtoi Xhaferi, duhet të jep një shembull konkret se, me vullnet të mirë dhe me një dëshirë të sinqertë, çdo gjë mund të realizohet dhe asgjë nuk mund të pengojë realizimin e suksesshëm të një projekti.
-Është kjo edhe një dëshmi për efektin e procesit të decentralizimit, proces i cili afron institucionet e sistemit me qytetarët, e me këtë edhe realizimi i projekteve është më i shpejti dhe më efektiv. Shpresoj se së shpejti do të dëgjojmë për suksese të reja, si rezultat i bashkëpunimeve të këtilla në të gjitha sferat, e sidomos në sferën e procesit edukativo-arsimor, tha në fund të fjalimit të tij zëvebdlskryeministri i obliguar për implementimin e Marrëveshjes së Ohrit, Musa Xhaferi.
Përndryshe, populli ameikan përmes USAID-it, në Maqedoni ka investuar rreth 500 milionë dollarë amerikanë, këto me qëllim të krijimit të vendeve të reja të punës, zhdukjes së korrupcionit dhe projekteve të tjera me karakter multietnik.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn